CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA. CURS 2013-14 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2587)
  + [Valencià](/va/acuerdo/2587)






Selector de idioma

Leer

* [Español](/es/acuerdo/2587)
* [Valencià](/va/acuerdo/2587)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA. CURS 2013-14[Butlletí Oficial Universitat d'Alacant](/ca/Publicacion)
===========================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA. CURS 2013-14

Data d'aprovació
:   16/10/2013

Data de publicació
:   17/10/2013

Òrgan competent
:   Facultat de Filosofia i Lletres

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=2587.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2587)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2587)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA.  CURS 2013-14&url=https://www.boua.ua.es/va/acuerdo/2587)

**Títol:** CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA. CURS 2013-14

**Secció:** CONVOCATÒRIES I CONCURSOS

**Òrgan:** Facultat de Filosofia i Lletres

**Data d'aprovació:** dimecres, 16 d'octubre de 2013

CONVOCATÒRIA PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA. CURS 2013-14

BASES DE LA CONVOCATÒRIA

1. Objecte

Mitjançant aquest Programa l’alumnat de Llicenciatura/Grau en Traducció i Interpretació de la Facultat de Filosofia i Lletres poden fer una part dels seus estudis a la Universitat Federal de Sibèria (ciutat de Krasnojarsk) amb la qual la Facultat ha subscrit un acord d'intercanvi d'estudiants. Aquest intercanvi es farà amb l'objectiu de reconeixement acadèmic i d'aprofitament, com també d'adequació al seu perfil curricular.

Aquest programa de mobilitat està previst exclusivament per a fer estudis de llicenciatura o grau.

Tot allò que aquestes bases de la convocatòria no regulen es regirà per la normativa general de Mobilitat de la Universitat d'Alacant.

2. Requisits

Matrícula. L’alumnat ha d'estar degudament matriculat en qualsevol de les titulacions de la Facultat de Filosofia i Lletres de la UA següents: Llicenciatura en Traducció i Interpretació, Grau en Traducció i Interpretació.

Nacionalitat. L’alumnat ha d'estar en possessió d'un permís d'estada vàlid per a residir a Espanya durant el període de realització de la mobilitat.

Crèdits. En el moment de la inscripció en el Programa, l’alumnat ha de tenir superat un mínim de 60 crèdits en la convocatòria C4 del curs 2012/13.

Idiomes. L’alumnat ha de tenir superada alguna de les assignatures següents: Llengua C (II): rus o Llengua D (II): Rus de la Llicenciatura en Traducció i Interpretació, o Llengua D (II): Rus del Grau en Traducció i Interpretació .

Tindrà preferència l’alumnat que no haja participat en cap programa de mobilitat anteriorment.

3. Durada i nombre de places

Les places es concediran per a fer l'intercanvi a la Universitat Federal de Sibèria durant el 2n semestre del curs acadèmic 2013-2014. Les dates d'intercanvi dependran del Calendari Acadèmic de la Universitat de destinació.

El nombre de places que s'oferta per a aquesta convocatòria és de TRES.

4. Dotació econòmica

1.500€ per estudiant.

5. Marc legal i pressupostari

La dotació màxima per a aquesta convocatòria és de 4.500 € i es troba consignada en el capítol corresponent de crèdits del pressupost de la Facultat de Filosofia i Lletres. El pagament d'aquesta dotació està supeditada a la disponibilitat de liquiditat de la UA.  
  
 La subvenció assignada a cada ajut s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establerts per les normes de funcionament intern de la UA i al que aquesta convocatòria estableix

6. Presentació de sol·licituds

Les instàncies estan disponibles en la pàgina web de la Facultat de Filosofia i Lletres:

<http://lletres.ua.es/va/movilidad/programes-propis-de-mobilitat-de-la-facultat-de-filosofia-i-lletres.html>

Podran ser presentades personalment en l'oficina de mobilitat de la Facultat de Filosofia i Lletres o ser enviades a l’adreça de correu electrònic següent: [wqlhqmcmb.mryvuks@oq.gw](mailto:zzjvdsaye.valiaya@jr.dp%20)

del 21 al 31 d’octubre de 2013.

Caldrà adjuntar-hi fotocòpia del DNI o NIE i del passaport.

7. Selecció dels candidats o candidates

Només podran ser considerats aquells mèrits obtinguts o computats fins a la data que finalitze el termini de presentació de sol·licituds.

La selecció es resoldrà d'acord a l'expedient de l'estudiant (nota mitjana). En cas que diversos estudiants obtinguen la mateixa puntuació i calga seleccionar entre aquests, tindrà prioritat l'estudiant amb major nombre de crèdits superats en assignatures de traducció i llengua russa.

Les places es distribuiran per ordre de puntuació total, i no s’hi adjudicaran més places de les oferides.

8. Renúncia i penalització

La renúncia s'ha de notificar per escrit al Vicedeganat de Mobilitat de la Facultat de Filosofia i Lletres. Aquestes únicament seran ateses i no penalitzaran mentre no perjudiquen el procés selectiu, és a dir, mentre siguen presentades en el termini establit en la Resolució Provisional.

Si les renúncies són presentades fora d'aquest termini, l'estudiant serà penalitzat en el curs següent en el qual sol·licite l'intercanvi, i es donarà preferència a la resta d'estudiants.

Si un estudiant que ha obtingut plaça, no s'incorpora a l'intercanvi i no ha presentat renúncia, serà penalitzat i quedarà exclòs de la possibilitat de participar en el programa en el curs següent en el qual sol·licite l'intercanvi.

9. Reconeixement acadèmic i aprofitament

L'estudiant rebrà reconeixement acadèmic ple dels estudis fets en el centre d'acolliment (sempre que estiguen arreplegats en l'Acord d'Aprenentatge) com a part plenament reconeguda del seu títol o diploma en la UA.

Per a això, cada estudiant haurà d'estar proveït d'un Acord d'Aprenentatge amb anterioritat a l'inici del període de mobilitat. L'Acord d'Aprenentatge acceptat (signat i segellat) per les tres parts implicades (coordinador d'Estudis de la UA; coordinador de la institució d'acolliment; i estudiant), tindrà caràcter oficial de contracte vinculant per als signants.

Qualsevol revisió de l'Acord d'Aprenentatge que es considere necessària a l'arribada de l'estudiant a la institució d'acolliment haurà de concretar-se i formalitzar-se en el termini d'un mes a partir de l’arribada. Qualsevol modificació posterior de l'Acord d'Aprenentatge que siga necessària haurà de ser acceptada formalment per les tres parts i aplicar-se immediatament.

El reconeixement de la mobilitat feta per l'estudiant en la institució d'acolliment únicament podrà ser denegat si l'estudiant no aconsegueix el nivell acadèmic requerit per la institució d'acolliment o bé si incompleix les condicions relatives al reconeixement acordades per les institucions participants.

Així mateix, si un estudiant es negara a complir les exigències del seu programa d'estudis en l'estranger, se li podrà exigir el reemborsament, total o parcial, de la beca individual.

10. Taxes acadèmiques

No hauran de pagar-se taxes universitàries (en concepte de matrícula, inscripció, exàmens, ús de laboratoris i biblioteques, etc.) en la Institució d'Acolliment durant el curs acadèmic en el qual es produeix la mobilitat. No obstant això, la institució pot demanar que es paguen taxes reduïdes per a cobrir les despeses de l’assegurança, l'afiliació a sindicats d'estudiants i la utilització de materials diversos, com fotocòpies, productes de laboratori, etc., sobre les mateixes bases que els estudiants d'aquesta institució.

Els estudiants de la UA seguiran abonant les taxes acadèmiques normals de la seua matrícula UA durant el període d'estudis en el país europeu.

11. Obligacions de l'alumnat

a) Matricular-se en la Universitat d'Alacant durant el curs acadèmic que desenvolupe la seua estada en la universitat d'acolliment.

b) Cursar el període d'estudis establit en el centre per al qual va ser seleccionat i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, com també presentar-se a les proves i els exàmens que corresponguen a la programació acadèmica de l'estada concedida i superar, almenys el cinquanta per cent dels crèdits mínims de matrícula necessaris per a l'obtenció de la mobilitat.

c) Mantenir contacte i estar localitzable pel coordinador, que podrà posar-se en contacte amb l'estudiant en qualsevol moment de l'intercanvi, a través del correu electrònic de la Universitat d'Alacant.

d) Comunicar immediatament al coordinador tot canvi de la sol·licitud inicial (renúncia, calendari, pla d'estudis, etc.).

e) Tenir uns coneixements de l'idioma suficients per a integrar-se en la universitat de destinació. La Universitat d'Alacant no es fa responsable de les mancances, en aquest sentit, per part de l'alumnat i de les conseqüències que d'això es puguen derivar, com per exemple la no acceptació de l'alumnat per part de la institució de destinació.

f) Responsabilitzar-se de procurar la cobertura d’assegurança a l'efecte de malaltia comuna, accident i repatriació.

g) Responsabilitzar-se de la recerca i localització d'allotjament i dels tràmits seguits per a la inscripció en la universitat d'acolliment.

h) Acceptar totes les condicions del Programa d'Intercanvi.

Alacant, 16 d’octubre de 2013

Jorge Olcina Cantos

Degà de la Facultat de Filosofia i Lletres

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA DEL PROGRAMA PROPI DE MOBILITAT DE LA FACULTAT DE FILOSOFIA I LLETRES AMB LA UNIVERSITAT FEDERAL DE SIBÈRIA. CURS 2013-14](/va/acuerdo/2597)
      28/10/2013





[Carretera Sant Vicent del Raspeig s/n  
03975 Sant Vicent del Raspeig - Alacant  
 Tel. 42 944 4649 - Fax 74 001 9311](https://www.google.es/maps/@34.478288,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12538&trk=tyah&trkInfo=tarId%9M9266256144277%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)